Legal Document

Category: 166

Text:
34. ΑΠΟΦΑΣΙΣ ΤΟΥ ΠΡΟΕΔΡΟΥ ΤΗΣ ΒΟΥΛΗΣ Αριθμ. 2298 της 9/14 Ιουν. 1978 (ΦΕΚ  Α' 95) Περί δημοσιεύσεως εις την Εφημερίδα της Κυβερνήσεως αποφάσεως περί τροποποιήσεως και συμπληρώσεως του Κανονισμού της Βουλής (Τμήμα Β'-Προσωπικόν). Έχοντες υπ' όψει: α)Τας διατάξεις των παρ. 1 και 6 του άρθρ. 65, ως και της παρ. 6 του άρθρ. 103 του Συντάγματος. β)Την κατά την 4Ε' συνεδρίασιν της 5 ης  Ιουν. 1978 απόφασιν της Ολομελείας της Βουλής, δι' ης εψηφίσθη πρότασις της Διαρκούς επί του Κανονισμού Επιτροπής αυτής "περί τροποποιήσεως και συμπληρώσεως του Κανονισμού της Βουλής (Τμήμα Β'-Προσωπικόν) διά της αναλόγου εφαρμογής επί του προσωπικού της Βουλής, διατάξεων του νόμ. 754/1978 "περί ρυθμίσεως των αποδοχών των δημοσίων υπαλλήλων Πολιτικών και Στρατιωτικών, των υπαλλήλων των Ν.Π.Δ.Δ. ως και άλλων τινών συναφών διατάξεων", δι' ης επέρχονται τροποποιήσεις και συμπληρώσεις του Β' Μέρους (περί του Προσωπικού) του Κανονισμού της Βουλής. Παραγγέλομεν την δημοσίευσιν διά της Εφημερίδος της Κυβερνήσεως της αποφάσεως ταύτης, της οποίας η ισχύς άρχεται μετά 10 ημέρας από της δημοσιεύσεώς της διά της Εφημερίδος της Κυβερνήσεως εκτός εάν άλλως ορίζεται εν αυτή, εχούσης δε ως εν συνεχεία έπεται: ΑΠΟΦΑΣΙΣ ΤΗΣ ΟΛΟΜΕΛΕΙΑΣ  ΤΗΣ ΒΟΥΛΗΣ Περί τροποποιήσεως και συμπληρώσεως του Κανονισμού της Βουλής-Τμήμα Β' Προσωπικόνδιά της αναλόγου εφαρμογής, επί του προσωπικού της Βουλής, διατάξεων του νόμ. 754/1978 "περί ρυθμίσεως των αποδοχών των δημοσίων υπαλλήλων Πολιτικών και Στρατιωτικών, των υπαλλήλων των Ν.Π.Δ.Δ., ως και άλλων τινών συναφών διατάξεων". Άρθρ.1.-Αι διατάξεις των άρθρ.1, 2 παρ. 1, 3 παρ. 1 εδάφ. α' και β', παρ. 2 εδάφ. α', παρ. 3, 5, 6, 7, ως και των άρθρ. 4, 5 παρ. 1 εδάφ. 1 και ΙΙΑ των άρθρ. 6 παρ. 2, 3, 5, 6, του άρθρ. 7 παρ. 4, 6 και των άρθρ. 9, 10, 11, 12 παρ. 1, 13 παρ. α', 16, 17 παρ. 2, 18 και 19 του Νόμ. 754/1978 "περί ρυθμίσεως των αποδοχών των δημοσίων υπαλλήλων πολιτικών και στρατιωτικών, των υπαλλήλων των Ν.Π.Δ.Δ., ως και άλλων τινών συναφών διατάξεων", έχουν ανάλογον εφαρμογήν και επί των υπαλλήλων της Βουλής, αναδρομικώς αφ' ης ίσχυσαν. Σελ. 192,686(α) Τεύχος 669-Σελ.6 Ειδικώτερον η κατά το εδαφ. β' της παρ. 1 του άρθρ. 7 απόφασις ανατρέχουσα εις τον από 1.1.1978 χρόνον κατά το ως άνω εδάφιον, εκδίδεται παρά του Προέδρου της Βουλής, κατόπιν προτάσεως της επί του Κανονισμού Επιτροπής. Υπερωριακή αποζημίωσις καταβληθείσα από 1.1.1978 μέχρι της ισχύος του παρόντος, συμψηφίζεται προς την διά του παρόντος προβλεπομένην τοιαύτην. Εις την ως άνω ρύθμισιν περιλαμβάνονται πάντες οι οπωσδήποτε εργαζόμενοι εις την Βουλήν υπάλληλοι, συμπεριλαμβανομένων και των καθ' οιονδήποτε τρόπον αποσπασθέντων ή διατεθέντων εξ άλλων υπηρεσιών εις την Βουλήν υπαλλήλων δι' υπουργικών αποφάσεων κατόπιν προτάσεως της Βουλής προς ικανοποίησιν λειτουργικών αναγκών αυτής, των ανδρών της Φρουράς και των υπαλλήλων ΟΤΕ και ΕΛΤΑ των εργαζομένων διά την εξυπηρέτησιν του Βουλευτηρίου. Κατά την έννοιαν του παρόντος λογίζονται ως υπηρετούντες εις την Βουλήν και τα διατεθέντα διά την ασφάλειαν των μελών του Προεδρείου της Βουλής και των Αρχηγών των εν τη Βουλή Πολιτικών Κομμάτων όργανα των Σωμάτων Ασφαλείας. Ομοίως εν τη παρ. 2 του άρθρ. 6 περιλαμβάνεται και η δυνάμει του άρθρ. 1 του Ν.Δ. 194/1974 καταβληθείσα υπερωριακή αποζημίωσις. Άρθρ.2.-(Εγκρίνονται αποφάσεις του Προέδρου της Βουλής, προσωρινής ισχύος). 1.Ζ.δ.34 Βουλή